b'\n_START_ARTICLE_\nFeda\n_START_SECTION_\nDen tidligere kommunen Feda\n_START_PARAGRAPH_\nFra 1837 utgjorde Feda sammen med Liknes Kvinesdal formannskapsdistrikt. Kommunene ble delt i 1900 og Feda ble selvstendig kommune. I 1917 skiftet Liknes kommune navn til Kvinesdal kommune. I 1963 ble Feda, Fjotland og Kvinesdal sl\xc3\xa5tt sammen til en storkommune med navnet Kvinesdal._NEWLINE_De eldre kommunale arkivkildene for kommunen finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller og skoleprotokoller.\n_START_SECTION_\nNederland tilknyttet str\xc3\xb8mfordelingsnettet\n_START_PARAGRAPH_\nEn likeretterstasjon i Feda og en omformerstasjon i Eemshaven i Nederland sto ferdig v\xc3\xa5ren 2007. En sj\xc3\xb8kabel fra Fedafjorden og opp til stasjonen p\xc3\xa5 Raustad g\xc3\xa5r via en 1,3 km lang tunnel. Sj\xc3\xb8kabelen g\xc3\xa5r med likestr\xc3\xb8m fra der og til Nederland, hvor str\xc3\xb8mmen omformes til vekselstr\xc3\xb8m og g\xc3\xa5r ut p\xc3\xa5 det europeiske nettet. _NEWLINE_Til bruk ved str\xc3\xb8munderskudd i Norge, legges en tilsvarende kabel (NedNor) parallelt med denne. Den forventes ferdiglagt i l\xc3\xb8pet av vinter/v\xc3\xa5r 2009. Rettearbeider p\xc3\xa5 kabelen kan p\xc3\xa5regnes, siden det er s\xc3\xa5 lange strekk som er p\xc3\xa5 tale (NorNed vil v\xc3\xa6re i full drift fra i sommer \xe2\x80\x93 kanskje, reparasjonene er ikke meldt avsluttet per juli).'